পরে স্বরাষ্ট্রমন্ত্রী আসাদুজ্জামান খান কামাল সাংবাদিকদের সঙ্গে এ বিষয়ে কথা বলেন। তিনি জানান, তারা এসেছিলেন। তিনটি পয়েন্ট নিয়ে কথা বলেছেন। তাদের দলীয় চেয়ারপারসন কারান্তরীণ খালেদা জিয়াকে চিকিৎসার জন্য ইউনাইটেড হাসপাতালে ভর্তির দাবি জানিয়েছেন। এ বিষয়ে আমরা বলেছি, খালেদা জিয়ার চিকিৎসার জন্য যা কিছু ব্যবস্থা দরকার জেল কোড অনুযায়ী করব। এজন্য বিশেষজ্ঞ চিকিৎসকদের সঙ্গে আলোচনা করে সব করা হবে। এছাড়া তারা ২৫ এপ্রিল একটি মানববন্ধন কর্মসূচি ও ১ মে শ্রমিক দিবস উপলক্ষে শ্রমিক দলের কর্মসূচি করতে চান। এ দুটো কর্মসূচিতে যাতে সরকার কোনো ধরনের বাধা সৃষ্টি না করে সেজন্য তারা দাবি জানিয়েছেন। এ বিষয়ে তাদের জানিয়েছি, বিষয়টি পুলিশ কমিশনার দেখেন। তার কাছে এ বিষয়ে লিখিতভাবে আবেদন করলে তিনিই এ বিষয়ে সিদ্ধান্ত দেবেন। তবে আইনশৃঙ্খলা পরিস্থিতির অবনতি না ঘটলে তো কোনো অসুবিধা হওয়ার কথা নয়।